# Gjessø Grundejerforening

# Mødereferat - Generalforsamling

20-03-2024

Velkomst

Formanden Per Holten Møller bød velkommen til Gjessø Grundejerforenings årlige Generalforsamling kl. 19:00 den 20. marts 2024 afholdt i Gjessø Forsamlingshus.

**Bestyrelsesmedlemmer:**
Formand: (Ikke på valg)
**Per Holten Møller**, Birkebakken 10, per.holten.moller@gmail.com 25 17 17 41

It-ansvarlig: (Ikke på valg)

**Peter Jonstrup Merrild**, Egebakken 2, Mail peterjonstrup@gmail.com

Menigt medlem: (Ikke på valg)

**Magnus Michelsen**, Rustrupvej 47A, rexmus@msn.com, 40 72 31 05

Kasserer: (På valg)

**Brian Rasmussen** Gjessøparken 2, brasmussen765@gmail.com tlf. 30 51 32 70

Sekretær: (På valg)

**Per Knorborg,** Gjessøparken 17, per.knorborg@gmail.com, 22 62 30 58

4063 2250

**Suppleanter:**

Suppleanter: (På valg)

**Thomas Lyngvad, Planetvej 29 Mail** thomas@lyngvad.dk **,**

**Lasse Overgaard, Rustrupvej 43.** [rlskovservice-lasse@live.dk](rlskovservice-lasse%40live.dk)

Registrering af fremmødte

Sekretær Per Knorborg registrerede de fremmødte. Medlemmerne af bestyrelsen var til stede med undtagelse af suppleanten Lasse Overgaard.
Der var 10 tilhørere mødt op, hvilket betegnes som lavere end håbet.

1. Valg af dirigent

Kristian Mortensen blev foreslået og valgt til dirigent uden modforslag.
Dirigenten bekræftede, at der var indkaldt til Generalforsamlingen med det i vedtægterne gældende varsel, hvorfor Generalforsamlingen var beslutningsdygtig.

1. Formandens beretning:

Formanden aflagde beretning om årets begivenheder. *(Hele beretningen kan læses på Gjessø.dk)*

Vi har haft et år, som startede med, at det blev nødvendigt med en ekstraordinær generalforsamling, før det lykkedes at få valgt en ny bestyrelse.

Efter konstitueringen indledte den nye bestyrelse arbejdsåret med en besigtigelse af gamle såvel som nye områder, som ligger under grundejerforeningens ansvar. Her blev der bl.a. truffet beslutninger om renovering af et fællesområde på Siriusvej samt taget stilling til foreningens forpligtigelse i forbindelse med et nyt område på Planetvej.

**Sct. Hans:** Vi havde et efter omstændighederne godt fremmøde på trods af tørke og afbrændingsforbud.

**Juletræstænding:** Arrangementet var præget af et beskedent fremmøde. Dette skyldes nok både vintervejret, og at vi var nødt til at afholde det i klubhuset ved hallen, fordi forsamlingshuset var under ombygning.

**Arbejdsdag med træfældning:** Vi har her i det allertidligste forår haft en arbejdsdag, hvor vi har beskåret og fjernet træer ved søbadet og på legepladsen ved Rustrupvej.

1. Det reviderede regnskab:

Kassereren gennemgik regnskabet samt budget for 2024.

Der var et enkelt spørgsmål i forbindelse med regnskabet om det er foreningen, der står for tømning af skraldespande ved søbadene. Det kunne Peter svare bekræftende på. Det er dog kun i ”badesæsonen”, at bestyrelsesmedlemmerne sørger for at tømme efter behov. Kristian Mortensen foreslog, at vi indkøber brænde til bålhytten ved samme lejlighed som der bliver købt ind til saunaen.

1. Valg til bestyrelsen:
Brian Rasmussen stiller gerne op igen og Per Knorborg ville også gerne melde sig. Der var ingen yderligere, der ønskede at stille op, så begge blev genvalgt.
2. Valg af suppleanter:

Thomas Lyngvad og Lasse Overgaard blev genvalgt som suppleanter.

1. Valg af revisorer:
De nuværende revisorer er Kasper Thomassen, Lindebakken 7 og Steen Okkels Nørby, Gl. Skolebakkevej 26. Steen Okkels var på valg i år og genopstiller ikke, og vi har foreslået Andreas H Jensen, Birkebakken 11, tlf.: 22 91 95 55, - som også blev valgt.
2. Indkomne forslag:

Der er ikke kommet forslag.

1. Evt:

Magnus kommenterede på overvejelserne om at overtage forpligtelsen for legepladsen på Lunavej. Det ønsker vi ikke på grund af at det er en konkursgrund, som vi ikke kan overtage og desuden risikerer vi også, at der kommer vedligeholdelsesforpligtelser af vejbelysning etc.

Der blev fra salen forespurgt på muligheden for at betale kontingent med mobile pay. Det tilbyder vi imidlertid allerede.